મહેસાણા જિલ્લાના કુકરવાડા ગામમાં સોમવારે રાત્રે ગામના સ્ટેશનપરા વિસ્તારમાં રહેતા 7 પાણીપૂરીવાળાઓના મકાનમાં વિસ્તારના 250થી વધુ રહીશોએ જનતારેડ કરી હતી. જેમાં 160 કિલો અખાદ્ય ડુંગળી અને બટાકાના જથ્થાને લારીઓમાં ભરી નજીકમાં તળાવમાં નાખી નષ્ટ કર્યો હતો. આ સાથે ભવિષ્યમાં જો ફરીવાર આવું કરશો તો ઘર ખાલી કરવાની ચીમકી આપી હતી. રાત્રે 11 વાગ્યા સુધીમાં આ વિસ્તારમાં રહેતાં 7 પાણીપૂરીવાળાઓના ઘરે ઘરે જઇ ડુંગળી-બટાકાના જથ્થાની ચકાસણી કરી હતી. જેમાં 150 કિલો ડુંગળી અને 10 કિલો બટાકા અખાદ્ય હાલતમાં હોવાનું જણાયું હતું.